Der er tale om en sag ud over det sædvanlige, når en 62-årig mand fra Midtvendsyssel efter planen fredag indtager anklagebænken i Retten i Hjørring. Manden er tiltalt for i to tilfælde at have taget turen til en butik i Frederikshavn for at komme af med pantflasker. Det er der på ingen måde noget usædvanligt i – hvis ikke det var fordi, at flaskerne ifølge politiets anklager ikke var pantflasker. Fremstillede pantkoder Den 62-årige havde til gengæld ifølge anklageskriftet fremstillet sine egne pantkoder, som han havde sat på flaskerne, så de pludselig blev penge værd i flaskeautomaten. Det fremgår ikke, hvordan manden forholder sig til anklagerne. Han risikerer en bøde på 1.000 kroner, hvis retten finder ham skyldig.

Opsummering:
En 62-årig mand er tiltalt for at have været lidt for kreativ ved at have fremstillet sine egne pantflasker.